CELEX ID: 32010R1264
Publication Date: 2010-12-20

Document Text:
NÕUKOGU MÄÄRUS (EL) nr 1264/2010,
20. detsember 2010,
millega muudetakse määrust (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 31,
võttes arvesse Euroopa Komisjoni ettepanekut
ning arvestades järgmist:
(1)
Selleks et tagada teatavate liidus alatoodetud kaupade piisav ja püsiv tarnimine ning et vältida võimalikke turuhäireid, avati nõukogu määrusega (EL) nr 7/2010 (1) teatavaid põllumajandus- ja tööstustooteid hõlmavad ühepoolsed tariifikvoodid. Kõnealuste tariifikvootidega hõlmatud tooteid võib importida tollimaksu vähendatud määraga või nullmääraga. Samal põhjusel tuleks alates 1. jaanuarist 2011 avada teatavate lisatoodete asjakohaseid koguseid hõlmavad uued tollimaksu nullmääraga tariifikvoodid.
(2)
Ühepoolsete liidu tariifikvootide järjekorranumbritega 09.2977 ja 09.2635 kvoodimaht ei ole piisav, et rahuldada liidu tööstuse vajadusi jooksval kvoodi kehtivusajal, mis lõpeb 31. detsembril 2010. Seepärast tuleks kõnealuseid kvoodimahte suurendada alates 1. juulist 2010.
(3)
Liidu huvides ei ole enam jätkata 2011. aastal tariifikvootide andmist teatavatele toodetele, mille suhtes kehtestati tariifikvoodid 2010. aastaks. Seetõttu tuleks need tariifikvoodid alates 1. jaanuarist 2011 sulgeda ning asjaomased tooted tuleks määruse (EL) nr 7/2010 lisas esitatud loetelust välja jätta.
(4)
Muudatuste arvukust arvestades tuleks määruse (EL) nr 7/2010 lisa selguse huvides täielikult asendada.
(5)
Seepärast tuleks määrust (EL) nr 7/2010 vastavalt muuta.
(6)
Kuna tariifikvoodid peavad jõustuma 1. jaanuaril 2011, tuleks käesolevat määrust kohaldada alates samast kuupäevast ning see peaks jõustuma viivitamata,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 7/2010 I lisa asendatakse käesoleva määruse lisas sisalduva tekstiga.
Artikkel 2
Määruse (EL) nr 7/2010 I lisa tariifikvoodid on alates 1. juulist 2010 järgmised:
-
tariifikvoodi järjekorranumbriga 09.2977 kvoodimahuks kehtestatakse 40 000 tonni,
-
tariifikvoodi järjekorranumbriga 09.2635 kvoodimahuks kehtestatakse 1 300 000 kilomeetrit.
Artikkel 3
Käeolev määrus jõustub selle Euroopa Liidu Teatajas avaldamise päeval.
Seda kohaldatakse alates 1. jaanuarist 2011.
Artiklit 2 kohaldatakse alates 1. juulist 2010.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. detsember 2010

EuroVoc Classification:
Level 1: 100147
100160
100156
Level 2: 100250
100193
100192
100268
Level 3: 614
2519
2720
2734
All Concepts: 161
2734
2758
3191
932